กรมการแพทย์แผนไทยและการแพทย์ทางเลือก เชิญชวนประชาชนร่วมมหกรรมสมุนไพรแห่งชาติ ระหว่างวันที่ 6-10 มีนาคม ที่อิมแพคเมืองทองธานี
นพ.มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก เปิดเผยว่า มหกรรมสมุนไพรแห่งชาติ ครั้งที่ 16 ภายใต้แนวคิด “สมุนไพร นวดไทย อนาคตไทย”ที่จะจัดขึ้นระหว่างวันที่ 6-10 มีนาคม ที่อิมแพคเมืองทองธานีนั้น มีความน่าสนใจไม่แพ้ปีที่ผ่านๆมา เพราะมีกิจกรรมมากมาย ทั้งการประชุมวิชาการประจำปี 2562 กิจกรรมให้ความรู้การอบรมระยะสั้นหลักสูตรละ 2 ชั่วโมง ฟรี 26 หลักสูตร โดยได้แบ่งงานออกเป็นโซนต่างๆ ได้แก่ เช่น โซนภูมิปัญญา ที่จะมีนิทรรศการ “การนวดไทย มรดกภูมิปัญญาไทย” ที่จะผลักดันให้เป็นมรดกทางวัฒนธรรมซึ่งจับต้องไม่ได้ / การตรวจแนะนำให้ความรู้ การตรวจรักษาโรคด้วยศาสตร์การแพทย์แผนไทยการแพทย์ทางเลือก /การให้ความรู้และจำหน่ายผลิตภัณฑ์ อาทิ โรงพยาบาลเจ้าพระยาอภัยภูเบศร จ.ปราจีนบุรี ให้ความรู้สมุนไพรดูแลไตและสมุนไพรลดมลภาวะเป็นพิษ บริการนวดไทย การแจกต้นสมุนไพรจากหน่วยงานต่างๆ นอกจากนี้ยังมีกิจกรรมให้ผู้ปลูกสมุนไพรได้พบและจับคู่กับผู้ผลิตและผู้จำหน่ายผลิตภัณฑ์ทั้งในและนอกประเทศ         ส่วนการผลักดันให้เกิดมี พ.ร.บ.ผลิตภัณฑ์สมุนไพร อธิบดีกรมการแพทย์แผนไทยและการแพทย์ทางเลือกกล่าวว่า จะช่วยทำให้สมุนไพรสามารถนำมาใช้ประโยชน์ได้ง่ายขึ้น ซึ่งหากมีการดำเนินการตาม พ.ร.บ.ผลิตภัณฑ์สมุนไพร ก็จะสามารถบอกถึงคุณสมบัติว่าสมุนไพรชนิดต่างๆจะช่วยดูแลสุขภาพในด้านใดบ้าง ซึ่งจะทำให้สมุนไพรทยเข้าสู่ตลาด สร้างความเข้าใจ และความมั่นใจให้กับผู้ใช้ทั้งในประเทศ ในอาเซียนและต่างประเทศได้ขึ้น ซึ่งทั้งหมดจะสามารถขับเคลื่อนศักายภาพสมุนไพรไทยเพื่อสร้างรายได้ให้กับประเทศอย่างยั่งยืน